Uticaj Kine na cene hrane
Eksperti predviđaju da će se inflacija ove godine verovatno usporiti, ali ne očekuju da će većina prehrambenih proizvoda da pojeftini
Cena svinjetine, omiljenog mesa u Kini, protekle godine se naglo povećala. To je mnoge prisililo da smanje potrošnju. Ali jedna od mušterija u šali kaže da ne odustaje. Ali pre svega nekoliko decenija, meso je u Kini bilo luksuz. Hrana je strogo ograničavana sve do 1980-ih. Kinezi su jeli meso jednom ili dva puta mesečno u vreme kada je odrastala ekonomistkinja Žu Ling, iz Kineske akademije socijalnih nauka. Ekonomske reforme Denga Šjaopinga tokom 1980-ih, postavile su temelje za čudovišan kineski rast. A kao što se događa svuda gde ljudi isplivaju iz siromaštva, kaže Žu, Kinezi su počeli bolje da se hrane. „ Potrošnja svinjskog mesa u Kini se udvostručila od 1990, a potrošnja piletine se upetostručila. Ali i životinje moraju da se hrane. Ishrana sve većih stada i jata, brzo je pretvorila Kinu u najnezasitijeg potrošača soje na svetu, kaže Hvaj Đang, iz američkog Sekretarijata za poljoprivredu. Odgajivači soje kao što je merilendski zemljoradnik Dejv Burijer, kažu da se cena njihovog roda gotovo udvostručila otkako je Peking ušao na tržište. Kina je protekle godine uvezla četvrtinu soje odgajene u Sjedinjenim Državama. Ova ogromna potražnja utiče na rast cena – i to ne samo soje. Za sve useve je potrebna plodna zemlja, kaže Hvaj Đang, iz Sekretarijata za poljoprivredu. „ Đang kaže da nadmetanje za obradivu zemlju takođe doprinosi poskupljenju hrane. Očekuje se da će cene ostati visoke i zbog toga što Kina ne gaji dovoljno. Đang kaže de će sve veća srednja klasa tokom decenije više nego da se utrostruči. Ali to nije samo Kina. Stanovnici Indije, Brazila i drugih ekonomija u ekspanziji, takođe postaju imućniji i bolje se hrane. Plus, očekuje se da se broj stanovnika planete do sredine veka poveća za još dve milijarde. To je naravno dobra vest za zemljoradnike kao što je Dejv Burijer. „ A sve dok ponuda ne uhvati korak sa potražnjom, hrana će po svemu sudeći ostati skupa.